**Csorba Győző Könyvtár – Irodalmi kvíz (2014. március)**



„Vannak napok, melyek nem szállnak el,

De az idők végéig megmaradnak,

Mint csillagok ragyognak boldogan

S fényt szórnak minden születő tavasznak.”

/*Juhász Gyula: Március idusára* **/**

**AZ 1848-49-ES FORRADALOM ÉS SZABADSÁGHARC AZ IRODALOMBAN**

Az **1848–49-es forradalom és szabadságharc** [Magyarország](http://hu.wikipedia.org/wiki/Magyarorsz%C3%A1g) [újkori](http://hu.wikipedia.org/wiki/%C3%9Ajkor) történetének legdicsőségesebb történelmi eseménye. A forradalom és szabadságharc nem érthető a XIX. század első felének reformmozgalma nélkül. Ez az időszak volt a nemzeti identitás helyreállításának korszaka. Ekkor ébredtek rá a magyarság legjobbjai, hogy nemzeti önazonosságunk legfontosabb eleme a nyelv és kultúra, a magyar államiság és a nemzeti függetlenséghez való ragaszkodás. A szellemi ébrenlét olyan géniuszokat hívott életre, olyan szellemi óriások álltak csatasorba a szabadságért, mint **Kölcsey Ferenc, Vörösmarty Mihály,** báró **Eötvös József,** gróf **Széchenyi István,** báró **Wesselényi Miklós, Kossuth Lajos, Petőfi Sándor, Arany János, Jókai Mór,** hogy csak a legnagyobbakat említsük, akik nyelvünket és kultúránkat az akkori európai gondolkodás legmagasabb fokára emelték.

Hogy milyen nagy hatása volt az 1848-49 forradalmának és szabadságharcának a magyar irodalomra, azt bizonyítja a témával kapcsolatos gazdag versgyűjteményünk és prózai írásaink sokasága. Ezekből válogattunk márciusi irodalmi kvízünkbe, amely 2014. március 31-ig tölthető ki.

A helyes megfejtők között minden hónap végén könyvjutalmat sorsolunk ki.

1. A magyar költészet első nagy korszaka a reformkor. Az elején még él *Berzsenyi Dániel,* a végén már hódít *Arany* *János* és *Petőfi Sándor*, *Tompa Mihály* közte pedig a reformkor költő-nagyjai: *Kisfaludy Sándor, Katona József, Bajza József, Kölcsey Ferenc, Vörösmarty Mihály.* Hatnak, alkotnak, gyarapítanak; irodalmi élet szerveződik, megindul a színházi élet, erőre kap a kritika, a könyvkiadás. Kitől származik az alábbi idézet, ki az a költőnk, akivel a magyar költészet eléri az európai színvonalat, aki kimondja a kulcsszót: rendületlenül?

*„Mi dolgunk a világon? küzdeni*

*Erőnk szerint a legnemesbekért.”*

1. Katona József
2. Kölcsey Ferenc
3. Vörösmarty Mihály
4. Mindhárom reformkori írónk a társadalom megreformálását hirdeti regényeiben. Mindegyik vádirat a feudalizmus ellen. A három regény közül melyik az, amelyik legélesebben bírálja a feudális Magyarországot, melyik mutatja meg mintegy előrevetítve a „vak erők”, a forradalom képét?
	1. Fáy András: Bélteky-ház
	2. Jósika Miklós: Abafi
	3. Eötvös József: Magyarország 1514-ben
5. Európa már morajlik a hamarosan kitörő forradalmak előszelétől. A reformkor szabadságvágyába bele sem fér hazafias indulata annak az ifjú költőnek, akinek hangja eltér mindattól, amit addig poézisnek neveztek, akinek verseiből közvetlenség és természetesség árad, „aki túlnő a reformkoron, belenő a forradalomba és belehal a szabadságharcba”. Ki ő?
6. Bajza József
7. Petőfi Sándor
8. Tompa Mihály
9. Március 15-én lezajlott Pesten a vértelen forradalom. Diákok és polgárok a *Nemzeti dal* lelkesítő szavalása után megfogalmazták a nemzet követelését *12 pont-*ban. Kiszabadították a börtönből *Táncsics Mihály*t, majd lefoglalták a Landerer nyomdát, hogy kinyomtathassák a *12 pont*-ot és a *Nemzeti dal*-t. A nap hőseiről szól az alábbi idézet:

*„Ó, akkor, egykor, ifjú Jókai*

*És lángoló Petőfi szava zengett,*

*Kokárda lengett és zászló lobogott;*

*A költő kérdett és felelt a nemzet.”*

Mi a vers címe?

* 1. A fölkelt nép…
	2. A márciusi ifjak
	3. Március idusára
1. Március 15-én este a Nemzeti Színházban *Katona József Bánk bán* című előadásán találkozott *Jókai Mór* a nála 8 évvel idősebb …………………-val, aki egy kokárdát tűzött az ifjú *Jókai* kabátjára. Egy év múlva összeházasodtak. Melyik az az életrajzi regény, melyben *Jókai Mór* és felesége megismerkedéséről olvashatunk?
	1. Ignácz Rózsa: Róza leányasszony
	2. Balassa Imréné: Déryné: egy régi színésznő élete
	3. Vitányi János: Komédiások
2. A Habsburg-ház jóváhagyta a forradalom vívmányait és 1848 áprilisában megalakult az *első felelős magyar kormány* gróf *Batthyány Lajos* vezetésével. Az országgyűlés az *áprilisi törvények*ben szentesítette a 12 pont utolsó pontját is, Magyarország és Erdély unióját. Ezt ünnepli az a költemény, amiből idéztünk. Mi a vers címe?

*„Ki eddig a porban hevertél,*

*Légy üdvözölve kebelünkön Erdély!*

*Ó nemzetemnek drága szép testvére,*

*Simúlj, simúlj testvéred kebelére.”*

* 1. Én is szeretném
	2. Két ország ölelkezése
	3. A székelyek
1. 1848. szeptember 11-én megtámadták Magyarországot, kezdetét vette a szabadságharc. A magyar honvédség Pákozd-Sukoró térségében szeptember 29-én megsemmisítő csapást mért az ellenség csapataira. Ezt idézi fel *Petőfi* *A vén zászlótartó* című versében.

*„Fut Bécs felé ……., a gyáva,*

*Seregének seregünk nyomába,*

*Megrémülve fut a magyar hadtól;*

*Magyar hadban egy vén zászlótartó.”*

Ki felett aratott győzelmet a magyar hadsereg?

* 1. Jellasics
	2. Windischgrätz
	3. Haynau
1. Hamar kiderült, hogy a magyar ellenállás nem olyan könnyen törhető le, mint képzelték. *Kossuth* lelkesedése átragadt a nemzetre, a honvédek nem voltak valódi katonák, de valódi hősök voltak. A *tavaszi hadjárat* győzelmei csodával határosak voltak, úgyszintén …..……. csatái Erdélyben. Melyik tábornok vívott sikeres csatákat Erdélyben?
	1. Damjanich János
	2. Görgey Artúr
	3. Bem József
2. 1949 januárjában a magyar főváros is osztrák megszállás alá került. *Görgey Artúr* május 4-én csapataival megindította Buda ostromát, melyet – mind a két féltől nagy emberáldozatot követelő hosszú harc után – május 21-én visszafoglaltak a magyar honvédek. Hogy hangzik *Garay János Buda visszavétele* című költeményének utolsó sora, mely mind a 12 versszakon keresztül ismétlődik?

*„Fennen kiálthatjuk megint*

*Világnak hallatára:*

*Él a magyar még s istene,*

*………………………….”*

* 1. Áll még Budának vára!
	2. Jő még szabadság e hazára!
	3. Fölírjuk homlokára!
1. Buda visszafoglalásának napján írta alá az osztrák császár és az orosz cár azt a megállapodást, amelyben az orosz cár felajánlotta, hogy 200 000 katonát küld Magyarországra, a szabadságharc leverésére. A orosz és osztrák túlerővel szemben a hősiesen küzdő magyar honvédek csak maroknyi erőt képviseltek, augusztus 13-án *Világosnál letették a fegyvert*. Kegyetlen megtorlás várt a forradalom és szabadságharc vezetőire. *Október 6-án, Aradon 13 tábornokot végeztek ki.*

*„…………..hagyták végső vértanúnak,*

*Hogy érezze terhét, kínját a bosszúnak,*

*Kegyetlenül haragszik rá minden német,*

*Számtalanszor földig verte őkelméket”.*

Az aradi vértanúk között utolsó előttiként végezték ki, a népballada szerint ő a végső vértanú. Melyik tábornok ő?

* 1. Lázárt (Lázár Vilmost)
	2. Törököt (Török Ignácot)
	3. Damjanichot (Damjanich Jánost)
1. *Petőfi* még a segesvári csatában eltűnt. *Batthyány Lajos*t október 6-án, Pesten kivégezték. *Széchenyi* a döblingi elmegyógyintézetben volt. *Kossuth* Törökországon át menekült Torinóba. ………. kegyelmet kapott, emiatt sokan árulónak tartották. Ki kapott kegyelmet?
	1. Görgey Artúr
	2. Perczel Mór
	3. Dembinski Henryk
2. Az akkori költőnemzedék nagyjai közül ki írta *Haynau rémuralmá*ról a *Haynau-dal* című verset, amiből idéztünk?

*„Félesztendő óta vérzik*

*Egy egész nemzet sebe;*

*A te műved, örvendj, Haynau,*

*Habsburg-háznak hű ebe!”*

* 1. Bajza József
	2. Vörösmarty Mihály
	3. Vajda János
1. *Petőfi*t megölte a vesztett szabadságharc, *Vörösmarty*t letaglózta, *Arany*t magányba, mély depresszióba taszította, évekre munkaképtelenné tette. 1860-ban meghalt a *„legnagyobb magyar*”. (Kossuth nevezte el így Széchenyit.) A lövés hangja felrázta kábultságából Magyarországot és Arany Jánost, aki megírta nagy hazafias költeményeit. Melyik verséből szól az idézet?

*„Nép, mely dicsőt, magasztost így magasztal,*

*Van élni abban hit, jog és erő!”*

* 1. Rendületlenül
	2. Széchenyi emlékezete
	3. Magányban

**13+1.** A szabadságharcban a legutolsó honvéd is tudta miért harcolt, miért áldozza fel magát. A hősiesség a kilátástalanságban is megőrzi eszményi értelmét, ha erkölcsi tartalma van. Több nagy írónk állított emléket az 1848-49-es forradalom és szabadságharc hőseinek. A három regénycím közül, melyik az a mű, amelyik nem az 1848-49-es forradalom és szabadságharc idején játszódik?

* 1. Eötvös József: A karthausi
	2. Jókai Mór: A kőszívű ember fiai
	3. Herczeg Ferenc: A hét sváb

Kérjük, adja meg nevét és elérhetőségét!